ToekomsVenster: Sê ja, leef ja | Maroela Media
ToekomsVenster: Sê ja, leef ja
(Foto: Jordan Wozniak/Unsplash.)
Ek roep vandag die hemel en die aarde tot getuie teen julle dat ek die lewe en die dood aan jou voorgehou het, die seën en die straf. Kies die lewe, sodat jy en jou nageslag kan lewe. – Deuteronomium 30:19
Richard Rohr, skrywer en teoloog, praat van ons ingesteldheid as mense. Hy verwys na ons gedagtes en denke wat voortdurend sif, verdeel, analiseer in wat aanvaarbaar is en wat nie.
Dit is mos so dat wanneer ons met mense ontmoet ons outomaties begin met 'n soort analise: Waar is ons dieselfde en waar verskil ons? Kan ons 'n pad saam met mekaar loop of moet ek liewer wegbly? Hierdie mense is ons mense of duidelik nie van ons mense nie?
Dit beteken uiteraard nie dat ons nie 'n verantwoordelikheid het, of dat mense 'n natuurlike aanvoeling het vir sommige bo ander nie. Ons verskil in ons voor- en afkeure en dit is nie noodwendig verkeerd nie. Onderliggend egter aan ons hantering van mekaar is 'n "nee" benadering.
Ons doen ons dag op dieselfde manier. "Ek sien nie kans nie, ek wil nie gaan nie, ek is nie lus nie, en wens dit was anders" en so kan 'n mens aangaan.